**Ministru kabineta noteikumu projekta “Grozījumi Ministru kabineta 2016. gada 9. augusta noteikumos Nr. 534 “Darbības programmas “Izaugsme un nodarbinātība” 4.2.1. specifiskā atbalsta mērķa “Veicināt energoefektivitātes paaugstināšanu valsts un dzīvojamās ēkās” 4.2.1.2. pasākuma “Veicināt energoefektivitātes paaugstināšanu valsts ēkās" pirmās projektu iesniegumu atlases kārtas īstenošanas noteikumi””**

**sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta mērķis ir darbības programmas “Izaugsme un nodarbinātība” 4.2.1. specifiskā atbalsta mērķa “Veicināt energoefektivitātes paaugstināšanu valsts un dzīvojamās ēkās” 4.2.1.2. pasākuma “Veicināt energoefektivitātes paaugstināšanu valsts ēkās” pirmās kārtas ietvaros precizēt snieguma ietvara mērķi un paaugstināt attiecināmo izmaksu slieksni. |

|  |  |
| --- | --- |
| **I. Tiesību akta projekta izstrādes nepieciešamība** | |
| 1. Pamatojums | Eiropas Savienības struktūrfondu un Kohēzijas fonda 2014. - 2020. gada plānošanas perioda vadības likuma 20. panta 6. un 13. punkts. |
| 2. Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Līdz 2019. gada 31.martam Centrālā finanšu un līgumu aģentūrā bija iesniegti 117 projektu iesniegumi, tajā skaitā 25 projektu iesniegumi otrās projektu iesniegumu atlases kārtas ietvaros. Projekta statuss “līgums” ir 59 projektiem par kopējo publisko finansējumu 45 189 027 EUR, bet statuss “pabeigts” – 8 projektiem par kopējo publisko finansējumu 3 004 603 EUR. Projektu iesniegumos iekļautais kopējais pieprasītais publiskais finansējums ir 89 295 661 EUR, tajā skaitā ERAF finansējums 75 901 312 EUR un valsts budžets 13 394 349 EUR. Deklarēto izdevumu apjoms ir 9 757 480,28 EUR, bet apstiprināšanas fāzē ir maksājumu pieprasījumi par kopējo summu 3 703 746,76 EUR. Tas kopā sastāda 13 461 227,04, kas no 4.2.1.2.pasākuma 2018.gada finanšu mērķa 19 412 881 EUR sastāda 69,3%. Līdz š.g. beigām vēl tiks iesniegti projektu iesniegumi par kopējo summu 22 730 155 EUR.  Visi resori jau 2018.gada sākumā bija norādījuši, ka, noslēdzot projektu ietvaros izsludinātās būvniecības iepirkumu procedūras, ir secināts, ka būvniecības nozarē ir vērojams būvniecības izmaksu pieaugums 15 – 30% apmērā, salīdzinājumā ar sākotnēji plānotajām izmaksām 4.2.1.2.pasākuma pirmās kārtas ietvaros, bet izmaksas turpina paaugstināties.  Lai resoriem atvieglotu projektu īstenošanu, Ministrija ierosina šādas izmaiņas 2016. gada 9. augusta noteikumos Nr.534 “Darbības programmas “Izaugsme un nodarbinātība” 4.2.1. specifiskā atbalsta mērķa “Veicināt energoefektivitātes paaugstināšanu valsts un dzīvojamās ēkās” 4.2.1.2. pasākuma “Veicināt energoefektivitātes paaugstināšanu” pirmās projektu iesniegumu atlases kārtas īstenošanas noteikumi” (turpmāk – MK noteikumi Nr. 534):   1. ***Samazināt MK noteikumos Nr.534 noteikto 2018.gada finanšu mērķi par 6 490 702 EUR jeb līdz 19 412 881 EUR.***   2018.gada 7.novembrī Eiropas Komisija apstiprināja darbības programmas "Izaugsme un nodarbinātība" 4. grozījumus, samazinot 4. prioritārā virziena ERAF 2018.gada finanšu mērķi par 18 013 637 EUR, tai skaitā samazinot 4.2.1.2.pasākuma "Veicināt energoefektivitātes paaugstināšanu valsts ēkās" (turpmāk – 4.2.1.2.pasākums) 2018.gada finanšu mērķi par 6 490 702 EUR jeb līdz 19 412 881 EUR.   1. ***Paaugstināt MK noteikumos Nr.534 noteikto maksimālo attiecināmo izmaksu apmēru līdz 300 EUR/m2.***   MK noteikumos Nr. 534 ir noteikts, ka maksimāli pieļaujamais publiskā finansējuma apmērs attiecināmajām izmaksām kopānepārsniedz 250 EURpar vienu ēkas kopējās platības kvadrātmetru.  Lai nodrošinātu projektu īstenošanu, kā arī, lai mazinātu 4.2.1.2. pasākuma ietekmi uz valsts budžetu, Ministrija ierosina maksimālo pieļaujamo publiskā finansējuma apmēru attiecināmajām izmaksām noteikt 300 EUR apmērā par vienu ēkas kopējās platības kvadrātmetru. Projektu īstenošana joprojām notiek resoriem piešķirtā finansējuma, kas norādīts MK noteikumu Nr.534 1.pielikumā, ietvaros. Ja projekta īstenošanas laikā rodas neattiecināmie izdevumi vai sadārdzinās projekta plānotās attiecināmās izmaksas, pārsniedzot noteikumu 1. pielikumā minēto ministrijai pieejamo finansējuma maksimālo apmēru, finansējuma saņēmējs papildu izmaksas sedz no paša rīcībā esošajiem līdzekļiem.  Balstoties uz veiktajiem aprēķiniem, norādām, ka attiecināmo izmaksu paaugstināšana neapdraud Latvijas saistību izpildi, kas noteiktas ar Eiropas Parlamenta un Padomes 2012. gada 25. oktobra Direktīvas 2012/27/ES par energoefektivitāti, ar ko groza Direktīvas 2009/125/EK un 2010/30/ES un atceļ Direktīvas 2004/8/EK un 2006/32/EK (turpmāk – Direktīva 2012/27/ES) 5. panta 1.punktu. Direktīva 2012/27/ES nosaka, ka dalībvalstīm jānodrošina, ka laika periodā no 2014. gada līdz 2020.gadam katru gadu tiek atjaunoti 3 % kopējās platības tās centrālās valdības īpašumā esošajās un izmantotajās ēkās, kuras apsilda un/vai dzesē, lai izpildītu vismaz minimālās energoefektivitātes prasības. Informējam, ka, paaugstinot ēkas atjaunošanas izmaksas līdz 300 EUR uz vienu ēkas kopējās platības kvadrātmetru, joprojām tiek nodrošināta Direktīvas 2012/27/ES 5.panta 1.punktā noteikto prasību izpilde, tas ir, joprojām tiek nodrošināts, ka ar 4.2.1.2.pasākuma ietvaros pieejamo finansējumu tiek atjaunoti 3% valsts īpašumā esošās energoneefektīvās platības, kā arī daļēji tiek izpildīts 2021.gada mērķis, nodrošinot papildus platības atjaunošanu 0,48 procentpunktu apmērā.  Attiecināmo izmaksu ierobežojuma paaugstināšana uz ēkas platības kvadrātmetru neietekmē sasniedzamo iznākumu rādītāju "primārās enerģijas gada patēriņa samazinājums" un "aprēķinātais siltumnīcefekta gāzu samazinājums" sasniegšanu, jo kvalitātes kritērijs Nr.1 "plānotais enerģijas ietaupījums (MWh/gadā) pret projekta attiecināmajām izmaksām (tūkstošos euro)" netiek mainīts.  Projektu iesniedzēji, kuriem ir iesniegti projektu iesniegumi CFLA, un finansējuma saņēmēji, kuriem ir apstiprināti un īstenošanā esoši projekti, var palielināt projektu attiecināmās izmaksas MK noteikumu Nr.534 noteiktajā kārtībā. Savukārt CFLA būs nepieciešams pārvērtēt kvalitātes kritēriju Nr.1 "plānotais enerģijas ietaupījums (MWh/gadā) pret projekta attiecināmajām izmaksām (tūkstošos euro)" tiem projektiem, kuri vēlēsies paaugstināt attiecināmās izmaksas projektu apstiprināto darbību ietvaros.   1. ***Precizēt MK noteikumu Nr.534 36.1 punktu tā, lai finansējuma saņēmējam būtu nepārprotami skaidrs, ka var palielināt projekta attiecināmās izmaksas apstiprināto darbību ietvaros*** 2. ***Precizēt MK noteikumu Nr.534 3.pielikumu, lai Ministrija iegūtu precīzākus sasniegto enerģijas ietaupījuma datus piecus gadus pēc projekta īstenošanas, finansējuma saņēmējam iesniedzot pārskatu par enerģijas patēriņu pēc būvdarbu veikšanas ēkā.***   Lai finansējuma saņēmējam katru reizi nebūtu jāpiesaista energoefektivitātes speciālists, kad jāiesniedz pārskats par enerģijas patēriņu ēkā saskaņā ar MK noteikumu Nr.534 3.pielikumu, nepieciešams dzēst prasību norādīt kārstā ūdens patēriņu, jo siltumenerģijas apjomu, kas tiek patērēta karstā ūdens uzsildīšanai, var iegūt no pārskata vasaras periodiem, kad telpu apkure ir atslēgta. |
| 3. Projekta izstrādē iesaistītās institūcijas un publiskas personas kapitālsabiedrības | Ekonomikas ministrija |
| 4. Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valsts ēku īpašnieki un lietotāji. |
| 2. | Tiesiskā regulējuma ietekme uz tautsaimniecību un administratīvo slogu | Projekts neparedz ietekmi uz administratīvo slogu un tautsaimniecību.  Nav identificēts administratīvā sloga palielinājums ne potenciālajiem finansējuma saņēmējiem, ne fondu vadībā iesaistītajām institūcijām. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Citas starptautiskās saistības | Nav |
| 2. | Citas starptautiskās saistības | Nav |
| 4. | Cita informācija | Eiropas Parlamenta un Padomes 2012. gada 25. oktobra Direktīva 2012/27/ES par energoefektivitāti, ar ko groza Direktīvas 2009/125/EK un 2010/30/ES un atceļ Direktīvas 2004/8/EK un 2006/32/EK (turpmāk – Direktīva 2012/27/ES) ir pārņemta ar Energoefektivitātes likumu, bet ar 4.2.1.2.pasākuma pieejamo finansējumu tiek sniegts ieguldījums Direktīvas 2012/27/ES noteikto mērķu sasniegšanā. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts un tā anotācija tiek ievietota Ministrijas tīmekļa vietnē. |
| 2. | Sabiedrības līdzdalība projekta izstrādē | Noteikumu projekts 12.03.2019. tika publicēts Ministrijas mājas lapā: <https://www.em.gov.lv/lv/es_fondi/normativo_aktu_projekti/energetika_un_energoefektivitate/> |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Noteikumu projekta īstenošanu nodrošinās Ekonomikas ministrija kā atbildīgā iestāde, kā arī Centrālā finanšu un līgumu aģentūra kā sadarbības iestāde, kas nodrošinās iesniegto projektu iesniegumu pieņemšanu un vērtēšanu. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota jaunu institūciju izveide, esošu institūciju likvidācija vai reorganizācija.  Noteikumu projekts tiks realizēts esošo cilvēkresursu ietvaros. |
| 3. | Cita informācija | Nav |

Ekonomikas ministrs R.Nemiro

Vīza:

Valsts sekretārs Ē.Eglītis

Zvaigznītis, 67013171

Kristaps.Zvaigznitis@em.gov.lv